32006R1134
L 203/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1134/2006 НА КОМИСИЯТА
от 25 юли 2006 година
за изменение и поправка на Регламент (ЕО) № 795/2004 на Комисията за определяне на подробни правила за прилагането на схемата за единно плащане, предвидена в Регламент (ЕО) № 1782/2003 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за установяване на общи правила за схеми за директно подпомагане в рамките на Общата селскостопанска политика, за установяване на някои схеми за подпомагане на земеделски производители, и за изменение на Регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (1), и по-специално член 145, буква г) и член 155 от него,
като има предвид, че:
(1)
Регламент (ЕО) № 795/2004 на Комисията за определяне на подробни правила за прилагането на схемата за единно плащане, предвидена в Регламент (ЕО) № 1782/2003 на Съвета за определяне на подробни правила за прилагането на схемата за единно плащане, предвидена в Регламент (ЕО) № 1782/2003 на Съвета за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (2) въвежда правилата за изпълнение на схемата за единно плащане от 2005 г.
(2)
Приложение I към Регламент (ЕО) № 795/2004 определя датата, от която отглеждането на втора реколта може да бъде временно позволено в региони, където зърнените култури се прибират по-рано поради специфика на климата, както е упоменато в член 51, буква б) от Регламент (ЕО) № 1782/2003. По молба на Испания и Франция тази дата следва да се определи за споменатите държави-членки.
(3)
Бе допусната грешка с добавянето на нови параграфи към член 48а от Регламент (ЕО) № 795/2004. Регламент (ЕО) № 1701/2005 на Комисията (3) и Регламент (ЕО) № 2183/2005 на Комисията (4) добавиха параграф 10. За яснота тези параграфи, чиито номера бяха засегнати, следва да се заменят с правилно номерирани параграфи, тъй като могат да доведат до объркване.
(4)
Бе допусната грешка и в словореда на параграф 10, който бе добавен с Регламент (ЕО) № 2183/2005, който разрешава на Малта и Словения да отпускат помощи за маслинови насаждения през 2006 г. Максималните размери, предвидени според посочения параграф, не са верни, тъй като това са размерите, които следва да се изчисляват за еднократно плащане. Така те следва да отговарят на компонента за маслиново масло за посочените държави-членки за 2006 г., посочен в приложение VIIIa към Регламент (ЕО) № 1782/2003. Следователно е необходимо гореспоменатата разпоредба да бъде изменена.
(5)
Регламент (ЕО) № 795/2004 следва съответно да бъде изменен и поправен.
(6)
Мерките, предвидени с настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 795/2004 се заменя с приложението към настоящия регламент.
Член 2
Член 48а, параграф 10, добавен с Регламент (ЕО) № 2183/2005, и член 48а, параграф 11 от Регламент (ЕО) № 795/2004 се заменят със следното:
„11. Малта и Словения могат да предоставят помощ за маслинови насаждения на хектар маслини по ГИС през 2006 г. от минимум 47 000 EUR и до максимум 120 000 EUR за максимум пет категории площи с маслинови насаждения, така както е определено в член 110и, параграф 2 от Регламент (ЕО) № 1782/2003.
12. Членове 12 и 13 от Регламент (ЕИО) № 1696/71 на Съвета (5) и Регламент (ЕО) № 1098/98 на Съвета продължават да се прилагат за Словения съответно по отношение на реколта 2006 и до 31 декември 2006 г. (6).
Член 3
Настоящият регламент влиза в сила в деня на публикуването му в Официален вестник на Европейския съюз.
Член 2 се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 2006 година.